**Tasty Foods, uab**

(Adresas: Plačioji g. 27, Senųjų Trakų k., Trakų raj, tel. **8 687 71 772**,el.p. info@tastyfoods.lt, į.k. 304438611, PVM mok. kodas: LT100010691312)

KONKURSO SĄLYGOS

**NAUJOS BIRIOS GRANOLOS GAMYBOS, MAIŠYMO, DOZAVIMO IR PAKAVIMO LINIJOS PIRKIMAS**

**TURINYS**

[**1.** **BENDROSIOS NUOSTATOS** 2](#_Toc37433168)

[**2.** **PIRKIMO OBJEKTAS** 2](#_Toc37433169)

[**3.** **TIEKĖJŲ KVALIFIKACIJOS REIKALAVIMAI** 2](#_Toc37433170)

[**4.** **PASIŪLYMŲ RENGIMAS, PATEIKIMAS, KEITIMAS** 4](#_Toc37433171)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 5](#_Toc37433172)

[**6.** **PASIŪLYMŲ NAGRINĖJIMAS IR VERTINIMAS** 5](#_Toc37433173)

[**7.** **PASIŪLYMŲ ATMETIMO PRIEŽASTYS** 6](#_Toc37433174)

[**8. DERYBOS** 7](#_Toc37433175)

[**9.** **SPRENDIMAS DĖL LAIMĖTOJO NUSTATYMO** 7](#_Toc37433176)

[**10.** **PIRKIMO SUTARTIES SĄLYGOS** 7](#_Toc37433177)

[**11.** **Baigiamosios nuostatos** 8](#_Toc37433178)

[**12.** **TECHNINĖ SPECIFIKACIJA** 8](#_Toc37433179)

[12.2 Patalpų planas su numatyta vieta perkamai granolos linijai; 16](#_Toc37433180)

1. **BENDROSIOS NUOSTATOS**
	1. **Tasty Foods, UAB** (toliau vadinama – Pirkėjas) įgyvendindama projektą ***„*Modernių technologijų diegimas Tasty Foods, UAB veikloje, siekiant pradėti inovatyvią gamybą*“*** **Nr.03.3.1-LVPA-K-803-02-0045** numato įsigyti: naują birios granolos gamybos, maišymo, dozavimo ir pakavimo liniją, įskaitant transportavimo, projektavimo, sumontavimo, vietos paruošimo, instaliavimo, paruošimo naudoti, išbandymo, apmokymo naudotis, saugos instruktažo, techninės priežiūros (kol vyksta montavimas, instaliavimas, paruošimas naudoti, išbandymas) kurios reikalavimai pateikiami techninėje specifikacijoje.
	2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės)
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei *konkurso* sąlygomis.
	4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), 2020-04-03, 2020-04-10*.*
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461. punkte nustatyta tvarka.
	7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusias užklausas: *Simonas Žunda, el.p.* *s.zunda@consensus.lt*
	8. Pranešimai siunčiami tik el.paštu. Pasiūlymas teikiamas raštu, užklijuotame voke, paštu, per kurjerį ar pristatomas Tasty Foods, UAB pasirašytinai iki 2020-04-20, 17:00 val. adresu Plačioji g.27, Senieji Trakai, Lietuvos Respublika.

##

1. **PIRKIMO OBJEKTAS**
	1. Perkama nauja birios granolos gamybos, maišymo, dozavimo ir pakavimo linija kurios savybės nustatytos pateiktoje techninėje specifikacijoje.
	2. Šis pirkimas į dalis neskirstomas, nes perkama įranga turi būti suderinta tarpusavyje, efektyviai veikianti, todėl pasiūlymas turi būti pateiktas visam nurodytam *prekių* kiekiui.
	3. *Prekės turi būti pristatytos, sumontuotos per 9 mėnesius nuo pirkimo-pardavimo Sutarties sudarymo dienos, bet ne vėliau kaip iki 2021-02-07. Gali būti pagaminamos, išbandomos, pristatomos atskirais komplektais iki nurodytos datos.*
	4. *Prekių pristatymo ir sumontavimo adresas:* Plačioji g. 27, Senųjų Trakų k., Trakų raj.
2. **TIEKĖJŲ KVALIFIKACIJOS REIKALAVIMAI**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. **Bendrieji tiekėjų kvalifikacijos reikalavimai**

|  |  |  |
| --- | --- | --- |
| **EIL.****NR.** | **KVALIFIKACIJOS REIKALAVIMAI** | **KVALIFIKACIJOS REIKALAVIMUS ĮRODANTYS DOKUMENTAI** |
| 3.1.1.1 | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta bankroto, restruktūrizavimo byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija. |

**3.1.2. Ekonominės ir finansinės būklės, techninio ir profesinio pajėgumo reikalavimai**

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 3.1.2.1. | Tiekėjas turi maisto produktų gamybos ar perdirbimo technologinės įrangos tiekimo patirties , t. y. Per pastaruosius 5 metus iki pasiūlymų pateikimo datos arba per laiką nuo jo įregistravimo dienos (jeigu tiekėjas vykdė veiklą trumpiau kaip 5 metus) turi būti sukomplektavęs, pardavęs, sumontavęs ir paleidęs ne mažiau kaip 1 (vieną) maisto pramonės produktų gamybos ar perdirbimo liniją, kurios vertė be PVM ne mažesnė kaip 0,6 pasiūlymo vertės be PVM. Arba tiekėjo darbuotojas, atsakingas už pasiūlymo įgyvendinimą, turi turėti analogiškos vertės linijos komplektavimo, diegimo ir paleidimo patirties. | Atliktų technologinės įrangos diegimo projektų sąrašas, nurodant užsakovą, technologinės įrangos pobūdį, diegimo datą ir užsakymo sumą. Arba darbuotojo darbo aprašymas, su nurodytu konkrečiu projektu (-ais), šio asmens vaidmeniu projekte ir atsakomybių ribomis, Užsakovas, Užsakovo atstovo kontaktiniai duomenys.Pateikiamas pasirašytas dokumentas. |

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1.1punkte nustatytą kvalifikacijos reikalavimą turi atitikti kiekvienas ūkio subjektų grupės narys atskirai, mažiausiai vienas grupės narių turi atitikti punktą Nr. 3.1.2.1., kartu arba vienas iš grupės narių turi atitikti juos visus.
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
	3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti , sudaryti sutartį).
	4. Tiekėjas savo pasiūlyme nurodo, kokius subrangovus ir kokiai pirkimo daliai (dalis procentais) atlikti jis ketina pasitelkti.
	5. Tiekėjas prie pasiūlymo turi pateikti užpildytą ir pasirašytą pasiūlymą, siūlomo granolos linijos įrangos aprašymą ir siūlomos granolos linijos įrangos sąrašą, linijos įrangos technines specifikacijas ir jas pagrindžiančius dokumentus, linijos preliminarų gabaritinį brėžinį (-ius). Įrengimų savybės laikomos pagrįstomis, jeigu jos pagrindžiamos pirminio įrangos gamintojo oficialia technine specifikacija. Tai reiškia, kad tiekėjas, siūlantis naują birios granolos gamybos, maišymo, dozavimo ir pakavimo liniją, negali deklaruoti kitokių jo komplektuojančių įrengimų savybių, negu yra nurodyta komplektuojančių įrengimų techninėse specifikacijose.

1. **PASIŪLYMŲ RENGIMAS, PATEIKIMAS, KEITIMAS**
	1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas pilnai sukomplektuotas, raštu, pasirašytas tiekėjo arba jo įgalioto asmens, užklijuotame voke.
	3. Tiekėjo pasiūlymas bei kita korespondencija pateikiama *lietuvių ir (arba) anglų kalba.*
	4. Tiekėjas kainos pasiūlymą privalo pateikti pagal konkurso sąlygų 1 priede pateiktą formą.

Pasiūlymas teikiamas užklijuotame voke. Ant voko turi būti užrašytas Pirkėjo pavadinimas, adresas, pirkimo pavadinimas, tiekėjo pavadinimas ir adresas*.* Ant voko taip pat gali būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.

* 1. Pasiūlymas užklijuotame voke teikiamas paštu, per kurjerį ar pristatant asmeniškai **Tasty Foods, UAB adresu Plačioji g.27, Senieji Trakai iki 2020-04-20, 17:00 val.** Tiekėjo prašymu Pirkėjas pateikia patvirtinimą, kad tiekėjo pasiūlymas yra gautas. Pirkėjas su atsiųstais pasiūlymais susipažįsta po numatyto pasiūlymų pateikimo laiko.
	2. **Pasiūlymą sudaro tiekėjo raštu pateiktų dokumentų visuma**:
		1. užpildyta pasiūlymo forma, parengta pagal šių pirkimo konkurso sąlygų 1 priedą;
		2. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		3. Aiškinamasis raštas, kuriame tiekėjas išsamiai pagrindžia, kad jo siūlomos prekės atitinka Techninėje specifikacijoje numatytus reikalavimus.
		4. Siūlomos linijos įrangos oficialios techninės specifikacijos.
		5. kita konkurso sąlygose prašoma informacija ir (ar) dokumentai (VĮ Registrų centras pažyma, atliktų technologinės įrangos diegimo projektų sąrašas, paskutinių 3 metų arba nuo įsisteigimo dienos finansinės atskaitomybės dokumentai, linijos preliminarus gabaritinis brėžinys su išmatavimais);
	3. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	4. Tiekėjas, pateikdamas pasiūlymą, turi siūlyti visą nurodytą *prekių kiekį.*
	5. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	6. Pirkėjas neatsako už pašto, kurjerių, eismo sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti arba nepilnai sukomplektuoti pasiūlymai nevertinami.
	7. Pasiūlymuose nurodoma *prekių* kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą *prekių kiekį* kainos sudėtines dalis, į techninės specifikacijos reikalavimus ir pan. Į *prekės* kainą turi būti įskaityti visi mokesčiai ir visos tiekėjo išlaidos: įskaitant transportavimo, projektavimo, sumontavimo, vietos paruošimo, instaliavimo, paruošimo naudoti, išbandymo, apmokymo naudotis, saugos instruktažo, techninės priežiūros (kol vyksta montavimas, instaliavimas, paruošimas naudoti, išbandymas).
	8. Pasiūlymas turi galioti ne trumpiau nei iki 2020 m. liepos 20 d. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	9. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	10. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
	11. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
	12. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas el.paštu atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas. Pirkėjas turi teisę dėl objektyvių priežasčių pratęsti pasiūlymų pateikimo terminą, informuodamas pasiūlymus pateikusius tiekėjus bei portale www.esinvesticijos.lt
	3. Pirkėjas nerengs susitikimų su tiekėjais dėl pirkimo dokumentų.
	4. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu elektroniniu paštu,išskyrus pasiūlymų pateikimą, kuris teikiamas paštu, per kurjerį arba pristatant asmeniškai. Tiesioginį ryšį su tiekėjais įgaliotas palaikyti: Simonas Žunda, el.p s.zunda@consensus.lt .
2. **PASIŪLYMŲ NAGRINĖJIMAS IR VERTINIMAS**
	1. Vokų atplėšimo procedūra vyks 2020 m. balandžio 21 d. 8 val. 30 min. (Lietuvos Respublikos laiku), tiekėjams/dalyviams ar jų atstovams nedalyvaujant.
	2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas.
	3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	4. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos;
	5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
	6. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
	7. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	8. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.[[1]](#footnote-1)
	9. Pasiūlymuose nurodytos kainos bus vertinamos eurais be PVM. [[2]](#footnote-2)
	10. Pirkėjo neatmesti pasiūlymai vertinami pagal mažiausios kainos kriterijų.
3. **PASIŪLYMŲ ATMETIMO PRIEŽASTYS**
	1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas pateikė nepilnai sukomplektuotą pasiūlymą, t.y. nepateikė pasirašytos pasiūlymo formos ir/ar aiškinamojo rašto ir/ar siūlomų prekių technines specifikacijas įrodančių dokumentų.
		3. tiekėjas neatitiko minimalių kvalifikacijos reikalavimų, jei jie buvo taikomi;
		4. tiekėjo pasiūlymas neatitiko techninėje specifikacijoje nurodytų reikalavimų;
		5. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		6. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
		7. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		8. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		9. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		10. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.

# **DERYBOS**

8.1 Derybos vykdomos nebus.

1. **SPRENDIMAS DĖL LAIMĖTOJO NUSTATYMO**
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi *kainos (be PVM) didėjimo* tvarka. Jeigu kelių pateiktų pasiūlymų yra *vienoda kaina,* nustatant pasiūlymų eilę pirmesnis į šią eilę įrašomas tiekėjas, kurio pasiūlymas *gautas anksčiausiai*.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. *Mažiausios kainos (be PVM) pasiūlymą pateikęs* tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį, nebent komisijos netenkina pasiūlymas ir nutraukiamos pirkimo procedūros.
	4. Jei komisija nusprendžia, kad pateiktas pasiūlymas viršija numatomas išlaidas pirkimo objektui projekte, arba pirkimo komisijos netenkina pasiūlytas techninis sprendimas, pirkimas nutraukiamas ir organizuojamas iš naujo.
	5. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
2. **PIRKIMO SUTARTIES SĄLYGOS**
	1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Pirkimų tvarkos aprašu, Civiliniu kodeksu ir technine specifikacija;
	2. Granolos gamybos linija turi būti pristatyta ir sumontuota per 9 mėn nuo pirkimo-pardavimo sutarties sudarymo dienos, bet ne vėliau kaip iki 2021 m. Vasario 7 d.
	3. Pardavėjas, vėluojantis pristatyti prekes, moka baudą už kiekvieną pradelstą dieną po 0,2% laiku nepristatytų prekių vertės. Pirkėjas, laiku neatsiskaitydamas su Pardavėju, moka 0,2% delspinigius už kiekvieną pradelstą dieną, nuo pradelstos sumos.
	4. Atsiskaitymo sąlygos: mokėjimo terminai:
		1. Avansas iki 250 000 Eur. Pageidaujantis avanso tiekėjas privalo pateikti Pirkėjui gaunamo avanso sumai banko garantiją arba draudimo bendrovės laidavimo raštą. Avansas mokamas per 10 kalendorinių dienų nuo tiekėjo banko garantijos arba draudimo bendrovės laidavimo rašto avanso sumai pateikimo. Tiekėjas avanso gali nepageidauti. Avanso grąžinimo užtikrinimo banko garantija ar draudimo bendrovės laidavimo raštas nėra sutarties įvykdymo užtikrinimo garantija ar draudimo bendrovės laidavimo raštas, prašoma pagal 10.5 punktą.
		2. galimi tarpiniai mokėjimai iki 70% sutarties vertės (įskaitant avansą) per 10 kalendorinių dienų nuo įrengimo pagaminimo ir patikrinimo akto pasirašymo pas gamintoją, prieš atkraunant prekes iš gamyklos.
		3. Galutinis iki 30% mokėjimas per 30 kalendorinių dienų po prekių patikrinimo dėl atitikties techninei specifikacijai,t.y. birios granolos gamybos, maišymo, dozavimo ir pakavimo linijos paleidimo ir išbandymo.
	5. Nustatomas sutarties įvykdymo užtikrinimas: 3 proc. sutarties vertės banko garantija arba draudimo bendrovės laidavimo raštas, kurią turi pateikti Tiekėjas per 10 kalendorinių dienų nuo Sutarties sudarymo dienos. Nepateikus banko garantijos ar draudimo bendrovės laidavimo rašto per nustatytą terminą, pirkimo-pardavimo sutartis nutraukiama, nebent dėl objektyvių aplinkybių yra vėluojama išduoti banko garantiją ir terminas pratęsiamas iki 15 kalendorinių dienų. Šiame punkte prašoma banko garantija arba draudimo bendrovės laidavimo rašto objektas yra sutarties įsipareigojimų įvykdymo užtikrinimas, bet ne gaunamo avanso užtikrinimas. Avanso sumai pateikiama atskira garantija ar draudimo bendrovės laidavimo raštas.
	6. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos[[3]](#footnote-3), taip pat pirkėjo pirkimo pradžioje nustatytos esminės pirkimo sąlygos.
	7. Pirkimo – pardavimo sutartį sudaręs tiekėjas, kuris atsisako vykdyti sutartį arba negalintis jos įvykdyti, moka baudą, kuri yra lygi 10 procentų sutarties sumos.
	8. Pirkimo sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės.
3. **Baigiamosios nuostatos**
	1. Tiekėjams pasiūlymų rengimo ir dalyvavimo *konkurse* išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
	3. Informacija, pateikta pasiūlymuose, išskyrus pasiūlymų vertinimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
	4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis.
4. **TECHNINĖ SPECIFIKACIJA**

Perkama nauja birios granolos gamybos, maišymo, dozavimo ir pakavimo linija, kuriios savybės susideda iš šių sudėtinių dalių, atitinkančių visas žemiau išvardintas savybes:

| **Eil. Nr.** | ***Prekių* pavadinimas** | **Savybės**  |
| --- | --- | --- |
| **1** | **2** | **3** |
| 1. | Birios granolos gamybos, maišymo įranga | Granolos gamybos įranga skirta birios granolos dribsniams iš avižų dribsnių ir priedų (Avižinių dribsnių, avižinių miltų, ekstrūduotų grūdų produktų) gaminti. Visa įranga patiekiama kaip vienas ir nedalomas įrenginys, komplektuojama įranga privalo būti suderinta darbui viena su kita fiziniais parametrais ir valdymo algoritmais.Gamybos procesą sudaro sausų ingredientų sumaišymas su skystais ingredientas (aliejumi, sirupu), gaminamo produkto lakšto formavimas, džiovinimas, produkto aušinimas, smulkinimas ir sijojimas kartu su per didelės frakcijos grąžinimu pakartotiniam smulkinimui.Granolos gamybos linijos našumas ne mažiau kaip 1000 kg/ val. pagamintos produkcijos. Gamybinei linijai taikomi šių teisės aktų reikalavimai:•93/43/EEC – direktyva dėl maisto produktų higienos; •2006/42/EC - mašinų saugos direktyva; •2023/2006 – geros gamybos praktika dėl medžiagų ir gaminių, skirtų liestis su maistu; •1935/2004 - Europos Parlamento ir Tarybos reglamentas dėl žaliavų ir gaminių, skirtų liestis su maistu; •89/109/EEC - dėl valstybių narių įstatymų, susijusių su medžiagomis ir gaminiais, galinčiais liestis su maisto produktais, suderinimo; •2006/95/EC – žemos įtampos direktyva,2006/108/EC – elektromagnetinio suderinamumo direktyva. |
| 1.1. | Sausų ingredientų dozavimo įranga | Paskirtis - pusiau automatinis sausų granola ingredientų dozavimas prieš maišyklę. Komplektą sudaro išvardinta įranga, atitinkanti šias savybes:* + 1. Viena (1) Didmaišių ištarinimo stotis, gebanti ištarinti didmaišius tarp 1300 ir 2300mm aukščio.
		2. Maksimalus didmaišio ilgis x plotis 1300 x 1300 mm
		3. Svoris tarp 100 kg ir 850 kg vienam didmaišiui;

1.1.2 Diafragminės sklendės, ne mažiau kaip 2 vnt.1.1.3 Birių produktų dozatoriai, ne mažiau kaip 2 vnt.1.1.4 Nerūdijančio plieno magnetiniai filtrai, filtrų stiprumas ne mažesnis kaip 2500 Gauss,Dozuojamų žaliavų saiko svoris: nuo 150g/l iki 600g/l;Dozuojamų žaliavų procentuotė – nuo 5 iki 50% mišinio recepūros;Dozuojamų žaliavų paklaida – ne didesnė kaip 5% nuo užduoto kiekio. |
| 1.2. | Granolos džiovinimo sistema | Paskirtis – sausų ingredientų sumaišymas su skystais ingredientais, masės paskirstymas, gaminamo produkto lakšto formavimas, džiovinimas, produkto aušinimas, smulkinimas ir sijojimas kartu su per didelės frakcijos grąžinimu pakartotiniam smulkinimui. Komplektą sudaro išvardinta įranga, atitinkanti šias savybes:1.2.1 Maišyklė, 1 vnt.1.2.2 Džiovykla 1vnt. su:1.2.2.1 Mobiliu maitinimo bunkeriu1.2.2.2 Masės paskirstytoju; 1.2.2.3 Džiovinimo konvejeriu iš nerūdijančio plieno, nereikalaujančiu periodinio tepimo;1.2.2.4 Tiesioginio degimo dujiniais degikliais (2vnt.)1.2.2.5 Mobiliu maitinimo bunkeriu;1.2.2.6 Aušinimo sekcija;1.2.2.7 Trupintuvu kartu su dvejais komplektais trupinimo grotelių;1.2.2.8 Vibroseparatoriumi, skirtu atskirti produktą antrinio trupinimo sistemai;1.2.2.9 Antrinio trupinimo sistema;1.2.2.10 Džiovinimo konvėjerio automatinio plovimo sistema.1.2.2.11 Oro peilis juostos sausinimui;1.2.2.12 PLC valdymo pultuReikalavimai džiovyklai, p. 1.21) Nuožulnūs, poliruoti ir izoliuoti paviršiai;2) Nėra laisvų, priveržiamų detalių, esančių virš gaminamo produkto (pvz:. užuolaidos / pertvaros);3) mašinos viduje nėra horizontalių vandens kaupimosi vietų;4) Tiesiogiai varomi, nerūdijančio plieno ventiliatoriai ir jų korpusai,Įeinančio produkto drėgmė: 13-15,5%Išeinančio produkto drėgmė: 3-4%Įeinančio produkto temperatūra: 40 °CIšeinančio produkto temperatūra: 18-25 °CLeistinas džiovinimo temperatūros diapazonas gamybos metu: 100-160 °C;Džiovinimo laikas: 10-20 min.;Aplinkos (patalpos) sąlygos: 20-30 °C.Elektros tiekimas: 400V / 50Hz |
| 2. | Sirupo ir aliejaus gamybos, laikymo ir dozavimo įranga | Sirupo gamybos įranga - tai receptūrinių sudėtinių dalių dozavimą, maišymą ir virimą atliekanti įranga. Sirupo gamybos įrangos šilumos šaltinis – sotus sausas garas. Aliejus ruošiamas atskiroje talpoje nuo sirupo, pašildomas iki 60 laipsnių temperatūros. Sirupas ir aliejus dozuojamas į maišyklę pagal recepte nurodytą eiliškumą, kiekius ir laikus. Sirupo virimo ir dozavimo procesas automatizuotas. Sirupo virimo ir dozavimo našumas: ne mažiau kaip 400 kg/h. Sirupo sausųjų medžiagų kiekis: iki 80%. Sirupo virimo slėgis – atmosferinis. Aliejus pakaitinamas temperatūrą ir aliejaus lygį palaikant automatiniu režimu. Medžiagiškumas – pagal EK 1935/2004 direktyvą. |
| 2.1. | Talpos (3 vnt) | Šildomos garu, karštu vandenius ar elektra;Tūriai ne mažesni kaip 250 l, 400 l ir 100 l atitinkamai;Technologiniai reikalavimai talpoms: higieninis, poliruotas talpų vidaus išpildymas.Nerūdijantis plienas,Su temperatūros indikacija;Su skysčio lygio nustatymo sistema. |
| 2.2. | Vidinės maišyklės su  produkto nubraukėjais (2 vnt.) | Apsisukimų skaičius keičiamas dažnio keitiklio pagalba;Keičiami plastikiniai nubraukėjai. |
| 2.3. | Greitaeigės – dispersinės maišyklės (1vnt.); | Apsisukimų skaičius ne mažesnis kaip 1000 aps/min |
| 2.4. | Elektromagnetinis srauto debitomatis | Impulsinis debito signalas;Atsparumo dulkėtumui ir vandeniui klasė ne prastesnė kaip IP55 |
| 2.5. | Šildomi sirupo vamzdynai | Šildomi termofikatu. |
| 3. | Pakavimo įrenginys (-ai) į Doy bag tipo pakuotę | Našumas – projektinis našumas ne mažiau kaip 1200 kg/ val.Pakuojama į plastikinius maišelius su zip tipo uždarymo mechanizmu.Pakuotės formatas – Doy – bag tipas,Pakuojamas produktas – granolos ir kitų žaliavų (riešutų, džiovintų vaisių, razinų, kitų grūdų ir jų dribsnių) mišinys.Produkto tiksliniai svoriai: nuo 200 iki 600 g;Produkto svėrimo paklaida – pagal 76/211/EEC EU direktyvą.Produkto vidutinis saiko svoris – 250 – 350 g/l.Medžiagiškumas – pagal EK 1935/2004 direktyvą. |
| 3.1. | Kombinuotos svarstyklės | Produkto tiksliniai svoriai: nuo 200 iki 600 g;Svarstyklių greitaveika: iki 70 taktų per minutę;Produkto svėrimo paklaida – pagal 76/211/EEC EU direktyvą.Produkto vidutinis saiko svoris – 250 – 350 g/l. |
| 3.2. | Metalo detektorius | Produkcijos tikrinimui nuo anglingo, spalvotojo metalo ar nerudyjančio metalo aptikimui;Našumas ne mažesnis kaip 1200 kg/h;Su atmetimo mechanizmu ir rakinama dėže; |
| 3.3 | Horizontalus pakuotės formavimo ir pakavimo įrengimas, 1 vnt. | Pakuojama į plastikinius maišelius su zip tipo uždarymo mechanizmu.Našumas ne mažiau kaip 1200 kg/ vaPakuotės formatas – Doy – bag tipas,Pakuojamas produktas – granolos ir kitų žaliavų (riešutų, džiovintų vaisių, razinų, kitų grūdų ir jų dribsnių) mišinys. |
| 3.4 | Kontrolinės svarstyklės | Padalos vertė – ne didesnė kaip 1.0g;Našumas ne mažiau kaip 70 pakuočių per minutę;Svėrimo istorijos fiksavimas atitinkatis 76/211/EEC EU direktyvą;Su atmetimo mechanizmu ir rakinama dėže; |
| 3.3. | Pakuotės ženklinimo įrenginys | Ženklinimo įrangimo tipas – rašalinis;Ne mažiau kaip 2 eilutės po 16 skaitmenų/raidžių/simbolių;Ženklinimo dydis ne mažesnis kaip 20x40mm; |
| 4. | Papildoma pakavimo ir transportavimo įranga: | Perkama papildoma pakavimo ir transportavimo įranga, skirta užtikrinti efektyviam produkcijos pakavimui ir transportavimui.Visa įranga tarpusavyje suderinto našumo, ne mažesnio kaip 1200 kg/h;Kartu su programuojamųjų loginių valdiklių (PLV) (PLC – angliškas trumpinys) valdymo sistema bei valdymo spinta;Kartu su įrangos paleidimu - derinimu;Kartu su reikalingomis inžinerinėmis sistemomis. |
| 4.1 | Didmaišių pakavimo įranga; | Didmaišio aukštis – ne mažesnis kaip 1600mm; |
| 4.2 | Didmaišių ištarinimo įranga; | Didmaišio aukštis – ne mažesnis kaip 1600mm; |
| 4.3 | Papildomų priedų į granolos masę įvedimo įranga | Priedų tipas – džiovinti vaisiai, riešutai.Dozuojamų priedų kiekis – 2-15% nuo bendros produkcijos masės;Priedų dozavimo paklaida – ne daugiau kaip 10% nuo receptūroje užduotos masės, įvardijamos kilogramais |
| 4.4 | Grupavimo į antrinę pakuotę (gofrokartono dėžes) įrenginys,  | Galintis grupuoti iki 18 pakuočių į vieną dėžę |
| 4.5 | Paletavimo įrenginiai (1 vnt) | Našumas ne mažiau kaip 1200 kg supakuotos produkcijos per valandąMaksimalus padėklo gabaritas 1200x1000x144mm |
| 4.6 | Transportavimo sistema (įrenginiai, konvejeriai) | Visą nurodytą technologinę ir fasavimo įrangą apjungia transportavimo įrenginiai (transporteriai, konvejeriai), kurie sudaro galimybę supakuotai produkcijai judėti tarp gamybinių linijų ir fasavimo aparatų. |

Perkama nauja birios granolos gamybos, maišymo, dozavimo ir pakavimo linija turi tilpti Pirkėjo patalpose, patalpų matmenys ir plotas nurodytas brėžinyje. Pateikiamas preliminarus brėžinys. Linijos gamybos, projektavimo, diegimo metu brėžinys gali būti koreguojamas, tačiau ji ir nauju išdėstymu turi tilpti į pirkimo sąlygose nurodytą vietą. Taip pat ir nurodyta patalpų vieta, kurioje turi būti montuojama įranga, gali būti koreguojama šalių sutarimu, jei tai leis geriau išpildyti technologinę užduotį ir nepažeis kitų konkurso dalyvių interesų.

Bendrieji linijos techniniai reikalavimai:

1) Gamybos linijos elektros suvartojimas: ne daugiau kaip 300 kw/h.

2) Gamybos linijos skystų produktų sunaudojimas: ne mažiau kaip 300 kg/h

3) Birios granolos gamybos linijos našumas: ne mažiau 1000 kg/val produkcijos.

5) Naudojami valdikliai turi būti suderinami su esama granolos gamybos linija.

6) Perkamos įrangos modelis yra pateiktas rinkai ne anksčiau nei 2014 metais.

7) Visai teikiamai įrangai suteikiamas ne trumpesnis kaip 12 mėnesių garantinis terminas, kuris pradedamas skaičiuoti nuo galutinio priėmimo – perdavimo akto pasirašymo dienos;

8) Įrangos dokumentacija: inžinerinis paketas (grindų apkrovos, techniniai brėžiniai, etinės specifikacijos); naudojimo / montavimo vadovai lietuvių arba/ir anglų kalba (-omis).

**Projekto *„*Modernių technologijų diegimas Tasty Foods, UAB veikloje, siekiant pradėti inovatyvią gamybą*“*** **Nr.03.3.1-LVPA-K-803-02-0045**

**Konkurso sąlygų priedas Nr. 1**

**NAUJOS BIRIOS GRANOLOS GAMYBOS, MAIŠYMO, DOZAVIMO IR PAKAVIMO LINIJOS PIRKIMAS**

|  |
| --- |
| 2020 - 0 - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) *konkurso* skelbime, paskelbtame svetainėje [www.esinvesticijos.lt](http://www.esinvesticijos.lt) *2020-04-10*

2) *konkurso* sąlygose;

3) pirkimo dokumentų prieduose.

Šioje dalyje nurodome techninę informaciją bei duomenis apie mūsų pasirengimą įvykdyti numatomą sudaryti pirkimo sutartį.

Mes siūlome šias *prekes*

| **Eil. Nr.** | ***Prekių* pavadinimas** | **Kiekis** | **Mato vnt.**  |
| --- | --- | --- | --- |
| **1** | **2** | **3** | **4** |
| 1. | Birios granolos gamybos, maišymo linija | 1 | Komplektas |
| 2. | Sirupo ir aliejaus gamybos, laikymo ir dozavimo įranga | 1 | Komplektas |
| 3. | Pakavimo įrenginys (-ai) į Doy bag tipo pakuotę | 1 | Komplektas |
| 4. | Papildoma pakavimo ir transportavimo įranga | 1 | Komplektas |

Siūlomos *prekės* visiškai atitinka pirkimo dokumentuose nurodytus reikalavimus, jų savybės pateikiamos įrangos sąraše ir techninėse specifikacijose.

Kartu su pasiūlymu pateikiami šie dokumentai:

| **Eil.Nr.** | **Pateiktų dokumentų pavadinimas** | **Dokumento puslapių skaičius** |
| --- | --- | --- |
| 1. | Aiškinamasis raštas |  |
| 2. | Atitikimą techninei specifikacijai ir rodiklių parametrams įrodantys dokumentai |  |
|  |  |  |

| **Eil. Nr.** | **Prekių/paslaugų/darbų pavadinimas** | **Kiekis** | **Mato****vnt.**  | **Vieneto kaina,****Eur (be PVM)** | **Vieneto kaina,****Eur (su PVM)** | **Kaina, Eur (be PVM)** | **Kaina, Eur (su PVM)** |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6**  | **7** | **8** |
| 1 | Birios granolos gamybos, maišymo, dozavimo ir pakavimo linija | 1 | Linija |  |  |  |  |
| 1.1 | Birios granolos gamybos, maišymo linija | 1 | Kompl. |  |  |  |  |
| 1.2. | Sirupo ir aliejaus gamybos, laikymo ir dozavimo įranga | 1 | Kompl. |  |  |  |  |
| 1.3. | Pakavimo įrenginys (-ai) į Doy bag tipo pakuotę | 1 | Kompl. |  |  |  |  |
| 1.4. | Papildoma pakavimo ir transportavimo įranga | 1 | Kompl. |  |  |  |  |
|  |  | IŠ VISO (bendra pasiūlymo kaina) |  |  |

Į siūlomą kainą įskaičiuotos transportavimo, projektavimo, sumontavimo, vietos paruošimo, instaliavimo, paruošimo naudoti, išbandymo, apmokymo naudotis, saugos instruktažo, techninės priežiūros (kol vyksta montavimas, instaliavimas, paruošimas naudoti, išbandymas) išlaidos.

Pasiūlymas galioja 90 dienų iki 2020-07-20d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo arba jo įgalioto asmens pareigos* |  | *parašas* |  | *Vardas Pavardė* |

* 1. Patalpų planas su numatyta vieta perkamai granolos linijai;



Planas atsidaro kompiuterio pelės rodiklyte užvedus ant paveiksliuko TS\_V22 ir spragtelėjus dvigubu spragtelėjimu.

1. Pirkėjas turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijos iškraipymui. Pasiūlyme nurodyta prekių, paslaugų ar darbų neįprastai maža kaina – tai tiekėjo pasiūlyme nurodyta kaina, kuri pirkėjo vertinimu gali būti nepakankama viešojo pirkimo–pardavimo sutarties tinkamam įvykdymui. [↑](#footnote-ref-1)
2. Jei 4 punkte nurodyta, kad kainos pasiūlymuose gali būti nurodomos ir kita valiuta, šiame punkte nurodoma, kad pasiūlyme nurodyta kaina užsienio valiuta bus perskaičiuota eurais pagal Europos Centrinio Banko paskelbtą euro ir užsienio valiutos santykį paskutinę pasiūlymų pateikimo dieną [↑](#footnote-ref-2)
3. Viešojo pirkimo sutarties pakeitimas gali būti laikomas esminiu, jei juo nustatomos sąlygos, kurios, jei būtų nustatytos pradinės sutarties sudarymo procedūros metu, būtų suteikusios galimybę dalyvauti kitiems, nei dalyvavo, konkurso dalyviams arba konkurso nugalėtoju pripažinti kito nei pasirinktasis asmens pasiūlymą. <...>. Pakeitimas taip pat gali būti laikomas esminiu, jei dėl jo ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose (Europos Bendrijų Teisingumo Teismo 2008 m. birželio 19 d. Sprendimas Pressetext Nachrichtenagentur, C-454/06, Rink. 2008, p. I-4401). [↑](#footnote-ref-3)